ĮSAKYMAS

DĖL ŠILALĖS RAJONO SAVIVALDYBĖS ADMINISTRACIJOS UPYNOS SENIŪNIJOS SENIŪNO PAREIGYBĖS APRAŠYMO PATVIRTINIMO

2021 m. spalio d. Nr.

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, 30 straipsnio 1 dalimi, 32 ir 321 straipsniais, Lietuvos Respublikos valstybės tarnybos įstatymo 8 straipsnio 4 dalies 1 punktu, Valstybės tarnautojų pareigybių aprašymo ir vertinimo metodika, patvirtinta Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ 1.1 papunkčiu, atsižvelgdamas į Šilalės rajono savivaldybės administracijos valstybės tarnautojų pareigybių sąrašo, patvirtinto Šilalės rajono savivaldybės administracijos direktoriaus 2020 m. lapkričio 9 d. įsakymu Nr. DĮV-1003 ,,Dėl Šilalės rajono savivaldybės administracijos valstybės tarnautojų pareigybių sąrašo tvirtinimo“, 23.1 papunktį:

1. T v i r t i n u Šilalės rajono savivaldybės administracijos Upynos seniūnijos seniūno pareigybės aprašymą (pridedama).
2. P r i p a ž į s t u netekusiu galios Šilalės rajono savivaldybės administracijos 2021 m. sausio 11 d. įsakymą Nr. DĮV-33 ,,Dėl Šilalės rajono savivaldybės administracijos Upynos seniūnijos seniūno pareigybės aprašymo patvirtinimo“.
3. N u r o d a u šį įsakymą paskelbti Šilalės rajono savivaldybės interneto svetainėje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

|  |  |  |
| --- | --- | --- |
| Administracijos direktorius |  | Tadas Bartkus |